Baltieji gėrimai

miniatiūra
Baltieji gėrimai (, báijiǔ) – kiniškas terminas, apibūdinantis Tolimuosiuose Rytuose, ypač Kinijoje, gaminamus distiliuotus alkoholinius gėrimus, priešingas geltoniesiems gėrimams, kurie nėra distiliuojami. Dar gali būti vadinami kiniška degtine.

Baltieji gėrimai dažniausiai yra gerokai stipresni nei geltonieji, ir jiems naudojama prastesnė žaliava: geltoniesiems gaminti pagrindinis produktas yra ryžiai, baltiesiems daugiau naudojami sorgai, bulvės, grikiai ir kt.

 Gamyba 
Baltieji gėrimai gaunami distiliuojant fermentuotus geltonuosius gėrimus.

 Klasifikavimas 
Kiniški gėrimai yra klasifikuojami pagal jų pagrindinį kvapą. Skiriamos šios rūšys:
 Lengvo kvapo (清香 qīngxiāng) – sausi ir lengvi, švelnaus skonio.
 Medaus kvapo (蜂香 fēngxiāng) – lengvo medaus kvapo ir subtilaus skonio.
 Padažo kvapo (醬香 jiàngxiāng) – ypač kvapūs ir stipraus skonio.
 Ryžių kvapo (米香 mǐxiāng) – lengvas aromatas, aiškus skonis burnoje.
 Sluoksniuoto kvapo (兼香 jiānxiāng) – maišosi keletas kvapų tipų.
 Tiršto kvapo (濃香 nóngxiāng) – saldūs ir ilgai išliekančio kvapo.

 Rūšys 
Atskiruose regiuonuose garsėja skirtingi gėrimai.

 Japonija 
 Šiočiū (japoniška degtinė) – svarbiausias iš šio tipo alkoholinis gėrimas Pietinėje Japonijoje. Stiprumas dažniausiai pasitaiko 25 proc. Gaminama iš miežių, batatų, ar cukranendrių. Tradiciškai viena negeriama – skiedžiama šaltu (mizuwari) arba karštu (oyuwari) vandeniu.

 Awamori – piečiau, Okinawoje, gaminamas stipresnis variantas. Stiprumas dažniausiai 30 proc.

 Kinija 
 Gaoliangjiu

 Korėja 
Korėjoje gaminama nemažai rūšių:
 Goryangju (고량주) – gaminamas iš sorgo. Atitinka kinų Gaoliangjiu
 Munbaeju (문배주) – gaminamas iš soros, sorgo, kviečių ir ryžių mišinio. Turi 40 proc. alkoholio.
 Okroju – gaminamas iš šerytės grūdų.
 Soju (소주) – skaidrus, salstelėjęs ir populiariausias Korėjoje. Gaminamas iš batatų. Stiprumas apie 20-45 %. Artimiausias japoniškam Šiočiū.

Kategorija:Distiliuoti alkoholiniai gėrimai
Kategorija:Tolimųjų Rytų virtuvės